**ՀՀ ԼՈՌՈՒ ՄԱՐԶԻ ՏԱՇԻՐ ՀԱՄԱՅՆՔԻ**

**2025-2027 ԹՎԱԿԱՆՆԵՐԻ**

# ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐ

 Տաշիր համայնքի 2025-2027 թվականների միջնաժամկետ ծախսային ծրագիրը (այսուհետև՝ ՄԺԾԾ) համայնքի առաջիկա երեք տարիների զարգացման ռազմավարական ֆինանսական փաստաթուղթ է, որը հիմք է հանդիսանալու համայնքի 2025 թվականի տարեկան բյուջեի կազմման համար:

 ՄԺԾԾ-ն կազմվել է հիմք ընդունելով ինչպես համայնքի զարգացման հիմնախնդիրները, այնպես էլ ՀՀ կառավարության ծրագրերով որդեգրված առաջնահերթ ուղղությունները, որոնք արտացոլված են վերջին տարիներին ՀՀ ֆինանսների նախարարության կողմից մշակված գերակայություններում:

Համայնքի եռամյա միջնաժամկետ ծախսերի ծրագրավորման փուլի ներմուծմամբ համայնքի համար հնարավորություն է ընձեռնվում անցնել եռամյա ֆինանսական ծրագրավորմանը և տեսնել համայնքի բյուջեի մշակման փուլին բնորոշ մեկ տարվա տեսադաշտից ավելի հեռու՝ երեք տարվա հորիզոնով։ Այդ ժամանակահատվածում համայնքի համար ֆինանսական ռեսուրսների հասանելիության, ինչպես նաև այլ գործոնների ազդեցության կանխատեսումները հնարավորություն կընձեռնեն համայնքին մի կողմից՝ մեծացնել համայնքի ֆինանսական ծրագրերի կանխատեսելիությունը, ծրագրերի շարունակականության ապահովման ֆինանսական մեխանիզմների հստակեցումը, իսկ մյուս կողմից՝ բարձրացնել համայնքներւոմ բյուջետային կարգապահությունը և հաշվետվողականությունը։

 Համայնքի զարգացման հիմնական ուղղությունները միտված են համայնքի համաչափ զարգացմանը, բնակչության կենսական մակարդակի բարելավմանը, շրջակա միջավայրի պահպանմանը, համայնքում հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, համայնքում տուրիզմի զարգացմանը։

 2025-2027 թվականների միջնաժամկետ հատվածում Տաշիր համայնքի տնտեսական քաղաքականության հիմնական ուղղություններն են.

Համայնքային կառավարման բնագավառում՝

* - առավել արդյունավետ դարձնել քաղաքացիների սպասարկումը:

-իրականացնել համայնքային ծառայության կատարելագործման, տեխնիկական վերազինմանն ուղղված միջոցա­ռում­նե­ր, վերապատրաստումների միջոցով նպաստել ծառայող անձնակազմի կարողությունների զարգացմանը:

 Քաղա­քա­շի­նության բնագավառում՝

-Իրականացնել լուսավորության ներքին ցանցի ընդլայնման աշխատանքներ համայնքի բոլոր բնակավայրերում: Արդիականացնել լուսավորության համակարգը՝ ժամանակակից էներգոխնայող լուսատուներով, բոլոր բնակավայրերում տեղադրել արևային ֆոտոոլտային կայաններ,

**-** Համայնքի բնակավայրերում բարեկարգել և կառուցել պուրակներ և մանկական խաղահրապարակներ:

-Իրականացնել Տաշիր քաղաքի բոլոր բազմաբնակարան շենքերի տանիքների վերանորոգում, էներգոարդյունավետության ևջերմաարդյունավետության բարձրացման նպատակով:

- համայնքում ապօրինի շինու­թյուն­ների քանդմանն ուղղված միջոցառումների իրականացումը:

* Գյուղատնեսության բնագավառում՝

- իրականացնել ջրատար ցանցերի նորոգման և արդիականացման աշխատանքներ՝ բոլոր գյուղական վայրերը ապահովելու խմելու ջրով և նվազագույնի հասցնելու ջրի կորուստի քանակը:

* Ճանապարհաշինության բնագավառում

- Շարունակել ներհամայնքային ճանապարհների հիմնանորոգման և լուսավորման աշխատանքները համայնքի բոլոր բնակավայրերում :

* Շրջակա միջավայրի պաշտպանության բնագավառում՝

- Քաղաքային միջավայրի էկոլոգիական պայմանների և քաղաքի արտաքին տեսքի բարելավում՝ ծաղկապատ տարածքների, կանաչ գոտիների ընդլայնմանն ուղղված աշխատանքների իրականացում։

-Բնակիչների անվտանգ տեղաշարժը ապահովելու և հիվանդությունների տարածումը կանխարգելելու նպատակով թափառող կենդանիների վնասազերծում։

-Աղբահանության և սանիտարական մաքրման ծառայությունների մատուցումը համայնքի բոլոր գյուղերում ապահովում, տեղադրված աղբարկղների թվի ավելացում, բոլոր բնակավայրերուն աղբահավաքման պարբերականության ավելացում, կոմունալ ծառայության ավտոպարկը բազմաֆունկցիոնալ մեքենաներով համալրում, աղբահանության վարձավճարների էլեկտրոնային գանձման համակարգի ներդնում։

* Կրթության բնագավառում՝

- Տաշիր համայնքում նախադպրոցական կրթության զարգացման համար համայնքի բոլոր բնակավայրերի շահառուների համար հասանելի դարձնել նախադպրոցական տարիքի բոլոր երեխաների ընդգրկվածության ապահովում նախադպրոցական ուսումնական հաստատություններում՝ ավելացնելով խմբասենյակների թիվը, նորոգելով մանկապարտեզները և կառուցելով նոր մանկապարտեզներՏաշիրքաղաքում :
- ներդնել այլընտրանքային նախադպրոցական կրթության անվճար ծառայություններ և ստեղծել հնարավորություններ՝ կրթության և զարգացման առանձնահատուկ պայմանների կարիք ունեցող երեխաների համար;

- Աջակցել համայնքում գործող դպրոցներին:

* Սոցիալ-մշակութային ոլորտներում՝

-Մշակույթի ավանդույթների պահպանման , առողջ ապրելակերպի խթանման համար ՝ նախատեսնել Պրիվոլյնոյե բնակավայրում սպորտ դահլիճի վերանորոգման, այլ գյուղական բնակավայրերում պուրակների , մարզադաշտերի և խաղահրապարակների կառուցման աշխատանքներ:

-աջակցել համայնքի ակտիվ երիտասարդների կողմից իրականացվող տարբեր երիտասարդական, մշակութային, ժամանցային, մարզական ծրագրերի իրականացմանը,

- խոցելի ընտանիքների հասցեական և թիրախավորված աջակցություն, համայնքային սոցիալական աշխատանքի խթանման միջոցով առավել խոցելի ընտանիքների կարիքներին արձագանքում:
- Արցախից տեղահանված ընտանիքների լիարժեք ինտեգրում՝ տնտեսական կայունության և սոցիալ հոգեբանական աջակցություն տրամադրելու միջոցով։

 **ՄԱՍ 1. Տաշիր համայնքի բյուջեի եկամուտները**

 Համայնքի 2025-2027թթ. ՄԺԾԾ նախագծի հիմքում դրվում են համայնքային բյուջեների մուտքերի, այդ թվում՝ բյուջետային եկամուտների առանձին եկամտատեսակներից և ոչ ֆինանսական ակտիվների հետ գործառնություններից մուտքերի կանխատեսումների գործընթացը իրականացվում է բյուջետային գործընթացը կարգավորող օրենսդրության համապատասխան (ըստ համայնքի ղեկավարի առաջիկա տարվա բյուջետային գործընթացը սկսելու մասին որոշմամբ սահմանված ժամանակացույցի)։

 Տաշիր համայնքի եկամուտների գոյացման աղբյուրները բաժանվում են երկու խմբի՝ սեփական եկամուներ և պաշտոնական դրամաշնորհներ:

 2023 թվականի Տաշիր համայնքի վարչական բյուջե մուտքագրված 1690034 հազար դրամ եկամուտներից 384680,1 հազար դրամը կազմել են սեփական եկամուտները, իսկ 1305353,9 հազար դրամը՝ ՀՀ պետական բյուջեից ֆինանսական համահարթեցման սկզբունքով տրամադրված դոտացիայի, նպատակային սուբվենցիայի և ստացված միջազգային կազմակերպություննից դրամաշնորհների գումարներն են :

 Համայնքի միջնաժամկետ ծախսերի ծրագրի 2025 թվականի բյուջեի նախագծում եկամուտների ընդհանուր գումարը կանխատեսվել է 3268986,9 հազար դրամ: Հարկային եկամուտները ծրագրվել են հիմքում ունենալով  2023 թվականի կատարողականը, համայնքում հարկերի հավաքագրման համար իրականացվող միջոցառումների հետևողականությունը և արդյունավետությունը։ Հարկային եկամուտները ծրագրելիս հաշվի են առնվել նաև առկա ապառքները և 2024 թվականի հաշվարկային ցուցանիշները։ Կանխատեսված նախագծի եկամուտների ընդհանուր ծավալում սեփական եկամուտները կազմում են 395562,0 հազար դրամ, որոշ հարկային եկամուտների կանխատեսվող աճը պայմանավորված է գույքային հարկերի բազաների ճշտումների արդյունքից, ինչպես նաև համայնքում նոր գրանցված փոխադրամիջոցների հարկից։    Հարկային եկամուտները և տուրքերը 2025 թվականի համար նախագծով կանխատեսվել են 211452,0 հազար դրամ՝ նախորդ տարվա ի սկզբանե հաստատված 208225,6 հազար դրամի դիմաց, ինչը ավել է 2024 թվականի հաստատված ցուցանիշից 3226,4 հազար դրամով կամ 1.5% և շուրջ 4.5 %-ով պակաս է կամ 9990,7 հազար դր 2023 փաստացի հավաքագրված ցոցանիշից :

 Վարչական բյուջեի սեփական եկամուտների/ առանց պետբյուջեից ստացված պաշտոնական դրամաշնորհների և պետության կողմից համայնքներին պատվիրակված լիազորությունների ֆինանսավորման համար ստացվելիք հատկացումների / պատկերը հետևյալն է ՝

 - գույքային հարկեր անշարժ գույքից ՝ 66893,0 հազար դրամ ,

 - փոխադրամիջոցների գույքահարկից ՝ 130759,0 հազար դրամ,

 - պետական և տեղական տուրքերից ՝ 13800,0 հազար դրամ

 - գույքի վարձակալությունից եկամուտներից՝ 120000,0 հազար դրամ

 - տեղական վճարներից ՝ 52250,0 հազար.դրամ

 Ֆոնդային բյուջեի եկամուտները գոյացել են՝

 -պետական բյուջեից ստացված կապիտալ ծախսերի ֆինանսավորման նպատակային հատկացումներից ՝ 1076366,1 հազար դրամ:

 - կապիտալ արտաքին պաշտոնական դրամաշնորհներ` ստացված միջազգային կազմակերպություններից՝ 54466,15 հազար դրամ:

 - համայնքի բյուջե մուտքագրվող այլ կատեգորիաներում չդասակարգված կապիտալ տրանսֆերտներից (նվիրատվությունից) ՝ 309555,6 հազար դրամ:
 -նաև անհրաժեշտության դեպքում վարչական բյուջեի պահուստային ֆոնդից ֆոնդային բյուջե կատարվող մասհանումներից :

 Տաշիրի համայնքապետարանի 2025-2027 թվականների ՄԺԾԾ-ի կազմման հիմքում ընկած է ինչպես նախորդ տարիների բյուջեի մուտքերի վերլուծությունը, այնպես էլ տարբեր նորմատիվ իրավական ակտերով սահմանված համայնքի բյուջեին ամրագրված եկամուտների դրույքաչափերը և դրանցում կատարված փոփոխությունները: Մասնավորապես պլամնավորման ժամանակ հաշվի են առնվել.

* անշարժ գույքի հարկի մասով

ՀՀ հարկային օրենսգրքով սահմանված անշարժ գույքի հարկի դրույքաչափերը՝ հաշվի առնելով նաև, որ օրենգրքի 233-րդ հոդվածի համաձայն 2021-2026 թվականների համար անշարժ գույքի հարկը (բացա­ռու­թյամբ գյուղատն­տե­սա­կան նշա­նա­կության հողերի) հաշ­վարկվում է անշարժ գույքի շուկա­յա­կան արժեքին մոտարկված կադաս­տրային արժեք­ների և ՀՀ հարկային օրենսգրքի 229-րդ հոդվածի 1-ին մասի 2-7-րդ կետերով սահ­ման­ված դրույ­քա­չա­փերի արտադրյալի 25 տոկոսի չափով, 2022 թվա­­կանի համար՝ 30 տոկոսի չափով, 2023 թվականի հաշվետու տարվա համար՝ 35 տոկոսի չափով, 2024 թվա­կանի հաշվետու տարվա համար՝ 50 տոկոսի չափով, 2025 թվականի հաշ­վետու տարվա համար՝ 75 տոկոսի չափով և 2026 թվականի հաշ­վետու տարվա և հետագա հաշ­վետու տարի­ների համար՝ 100 տոկոսի չափով:

Այս հարկատեսակի գծով եկամուտների պլանավորման ժամանակ հաշվի են առնվել նաև հողի հարկի և անշարժ գույքի հարկի գծով կուտակված ապառքների գումարները և դրանց գանձման դինամիկան:

* փոխադրամիջոցների գույքահարկի մասով.

Այս հարկատեսակի գծով եկամուտների պլանավորման ժամանակ հաշվի է առնվել համայնքապետարանի համակարգչային բազայում գրանցված փոխադրամիջոցների գծով ՀՀ հարկային օրենսգրքով սահմանված կարգով և դրույքաչափերվ հաշվարկված հարկի գումարները, ինչպես նաև կուտակված ապառքների գումարները և դրանց գանձման դինամիկան:

* տեղական տուրքերի և վճարների մասով

 Տեղական տուրքերի և վճարների գումարների պլանավորումը իրականացվել է հաշվի առնելով «Տեղական տուրքերի և վճարների մասին ՀՀ օրենքով սահմանված գործողությունների և ծառայությունների համար Տաշիր համայնքի ավագանու որոշմամբ սահմանված դրույքաչափերը :

* այլ եկամուտների մասով

 Այլ եկամուտների մուտքերը հիմնականում գոյանում են համայնքի սեփականություն համարվող հողերի վարձակալության վարձավճարներից, համայնքին սեփականության իրավունքով պատկանող գյուղատնտեսական և այլ տեխնիկայով մատուցված ծառայությունների համար համայնքի բյուջե մուտքագրվող գումարներից, համայնքի կողմից աղբահանության վճար վճարողների համար աղբահանության աշխատանքները կազմակերպելու ,համայնքային ենթակայության մանկապարտեզի ծառայությունից օգտվողների, համայնքային ենթակայության արտադպրոցական դաստիարակության հաստատությունների (երաժշտական, արվեստի դպրոցներ և այլն) ծառայություններից օգտվողների, ջրմուղ-կոյուղու համար այն համայնքներում, որոնքներառվածչեն ջրմուղ-կոյուղու ծառայություններ մատուցող կազմակերպությունների սպասարկման տարածքներում,մուտքեր տույժերից, տուգանքներից,համայնքն սպասարկող անասնաբույժի ծառայությունների ,օրենքով և իրավական այլ ակտերով սահմանված` համայնքի բյուջեի մուտքագրման ենթակա այլ եկամուտներ գումարներից :

 Այդ ծառայությունների համար վճարների սակագները սահմանվում են Տաշիր համայնքի ավագանու որոշմամբ:

Եկամուտների կանխատեսման ժամանակ վերլուծվել են դրանց կատարման գծով ռիսկերը, որոնք մեծապես կախված են հարկ վճարողների վարքագծից: Հարկ վճարողների վարքագծից կախված եկամուտների հավաքագրման ռիսկերը գնահատվել են միջին, որը կարող է մեղմվել իրականացվող վարչարարության արդյունավետության բարձրացմամբ:

 Ստորև ներկայացվում է ըստ եկամտի տեսակների 2025-2027 թվականնեերի համար վարչական բյուջեի եկամուտների կանխատեսումները՝ 2024թ. հաստատված և 2025թ. կանխատեսված բյուջեների ցուցանիշների համեմատական վերլուծությամբ (Աղյուսակ 1):

**Աղյուսակ 1**

|  |
| --- |
| **ՀԱՄԱՅՆՔԻ ԲՅՈՒՋԵԻ ՄՈՒՏՔԵՐԻ ՀԱՄԵՄԱՏԱԿԱՆ ՎԵՐԼՈՒԾՈՒԹՅՈՒՆԸ**  |
|  **(հազար դրամ)** |
| **Հ/Հ** | **ՄՈՒՏՔԻ ԱՆՎԱՆՈՒՄԸ** | **2023թ. փաստ** | **2024թ. հաստ** | **2025թ. կանխ.** | **2026թ. կանխ.** | **2027թ. կանխ.** | **Տեսակարար կշիռն ընդհանուրի մեջ (%)** |
| **2023թ.** | **2024թ.** | **2025թ** | **2026թ.** | **2027թ** |
|  | ԸՆԴԱՄԵՆԸ ՄՈՒՏՔԵՐ | 1774244,7 | 3270469,5 | 3813986,9 | 3209456,0 | 2578619,0 | 100,0 | 100,0 | 100,0 | 100,0 | 100,0 |
| 1 | Անշարժ գույքի հարկ | 78725,2 | 63566,6 | 66893,0 | 68865,0 | 63865,0 | 4,44 | 1,94 | 1,75 | 2,15 | 2,48 |
| 2 | Փոխադրամիջոցների գույքահարկ | 128901,7 | 130759,0 | 130759,0 | 130000,0 | 130000,0 | 7,27 | 4,0 | 3,43 | 4,05 | 5,04 |
| 3 | Տուրքեր | 13815,9 | 13800,0 | 13800,0 | 13195,0 | 13195,0 | 0,78 | 0,42 | 0,36 | 0,41 | 0,51 |
| 4 | Պաշտոնական դրամաշնորհներ | 1162122,8 | 2370688,5 | 2563869,3 | 2438037,0 | 2020000,0 | 65,5 | 72,49 | 67,22 | 75,96 | 78,34 |
| 5 | Այլ եկամուտներ | 3064468,4 | 364310,0 | 493665,6 | 281859,0 | 231559,0 | 17,27 | 11,14 | 12,94 | 8,78 | 8,98 |
| 6 | Ոչ ֆինանսական ակտիվների իրացումից մուտքեր | 25239,8 | 20000,0 | 40000,0 | 40000,0 | 20000,0 | 1,42 | 0,61 | 1,05 | 1,25 | 0,78 |
| 7 | Հավելուրդ/պակասուրդի ֆինանսավորման աղբյուրներ | 58970,9 | 307345,4 | 505000,0 | 237500,0 | 100000,0 | 3,32 | 9,4 | 13,24 | 7,4 | 3,88 |
|  |

**ՄԱՍ 2. Տաշիր համայնքի բյուջեի ծախսերը**

Արդյունքները, որոնց համայնքը ցանկանում է հասնել համայնքի կողմից իրականացվելիք ծրագրերի շրջանակներում ծախսեր կատարելու միջոցով՝ հիմք ընդունելով,, Տեղական ինքնակառավարման մասին,, Հայաստանի Հանրապետության օրենքով սահմանված պարտադիր խնդիրները, հետևյալն են՝

1. Նախադպրոցական կրթության և արտադպրոցական դաստիարակության կազմակերպումը․

Նախադպրոցական տարիքի բոլոր երեխաների ընդգրկվածության ապահովում նախադպրոցական ուսումնական հաստատություններում՝ ավելացնելով խմբասենյակների թիվը, նորոգելով մանկապարտեզները և կառուցելով նոր մանկապարտեզներ, գյուղերում ներդնելով այլընտրանքային նախադպրոցական կրթության անվճար ծառայություններ և ստեղծելով հնարավորություններ՝ կրթության և զարգացման առանձնահատուկ պայմանների կարիք ունեցող երեխաների համար։

Նախադպրոցական կրթության որակի բարելավում՝ վերապատրաստումներ, մասնագիտական փորձի փոխանակումներ կազմակերպելու միջոցով, սահմանելով դաստիարակի որակավորման տարակարգերի չափորոշիչներ աշխատանքային առաջընթացի համար։

Արտադպրոցական կրթության որակի բարելավում հաստատություններում՝ պարապմունքների կազմակերպման ժամանակակից մեթոդների կիրառման, վերապատրաստումների, փորձի փոխանակման ծրագրերի, որակավորման տարակարգերի չափորոշիչներ սահմանելու և ապահովելու միջոցով։

2) Համայնքում մարզական կյանքի կազմակերպումը, ֆիզիկական կուլտուրայի և առողջ ապրելակերպի խրախուսումը․

Սպորտի և առողջ ապրելակերպի խթանում՝ մարզադպրոցի մանկավարժական անձնակազմի համար սահմանված որակավորման չափորոշիչներ, ձեռքբերված մարզագույք , քաղաքի թաղամասերում և մի շարք գյուղերում կառուցված խաղահրապարակներ, խաղադաշտեր և այլն։

1. Համայնքի մշակութային կյանքի կազմակերպումը․

Մշակութային ավանդույթների ընդգրկվածության պահպանում, զարգացում և ապահովում՝ մշակույթի կենտրոնի նյութատեխնիկական բազայի արդիականացման, վերազինման և կահավորման, նոր երաժշտական խմբերի ստեղծման, նոր փառատոնների և միջոցառումների կազմակերպման, գյուղերում մշակութային օջախների բարեկարգման և վերազինման միջոցով։

4) գրադարանի հետ կապի աշխուժացում և ավելի ամրապնդում՝ համալրելով գրադարանների գրքային ֆոնդը ։

5) Բնակիչների ավելի բարեկեցիկ կյանքի ապահովում՝ խոցելի ընտանիքների հասցեական և թիրախավորված աջակցության, համայնքային սոցիալական աշխատանքի խթանման միջոցով առավել խոցելի ընտանիքների կարիքներին արձագանքման, սոցիալ հոգեբանական ծառայությունների ընդլայնման, սոցիալական ոլորտի գործընկերների հետ համատեղ սոցիալական ծրագրերի մշակման և իրականացման, համայնքային մակարդակում երեխաների պաշտպանության ցանցի հիմնման և կանոնավոր գործունեության ապահովման, Արցախից տեղահանված ընտանիքների լիարժեք ինտեգրման, տնտեսական կայունության և սոցիալ հոգեբանական աջակցության տրամադրման միջոցով։

6) Համայնքում զբոսաշրջության զարգացման խթանումը․

Զբոսաշրջության զարգացման ՝ զբոսաշրջային ենթակառուցվածքների ստեղծման աջակցության, գյուղերը զբոսաշրջային տեսանկյունից ավելի գրավիչ դարձնելու, պատմամշակութային հուշարձանների պահպանության աջակցության նպատակով շահագրգիռ կողմերի հետ համագործակցության, զբոսաշրջության զարգացմանն ուղղված ծրագրեր իրականացնող կազմակերպությունների և անհատների հետ համագործակցության միջոցով։

7) Համայնքի բնակավայրերի կառուցապատումը, բարեկարգումը և կանաչապատումը, համայնքի աղբահանությունը և սանիտարական մաքրումը, կոմունալ տնտեսության աշխատանքների ապահովումը, համայնքային ճանապարհային ենթակառուցվածքների պահպանումը և շահագործում, համայնքային գույքի կառավարումը․

Համայնքի բարեկարգ տեսքի ապահովում՝, բարեկարգելով հարակից տարածքը, հիմնանորոգելով նախադպրոցական ուսումնական հաստատությւոնները և հիմնելով նոր նախադպրոցական ուսումնական հաստատություններ, ապահովելով Մեծավան բնակավայրի մշակույթի տան ամբողջական նորոգումը, , բարեկարգելով բակերն ու ճանապարհները, հիմնելով Մեծավան Սարչապետ, Նովոսելցովո, Մեդովկա Միխայլովկա,Նորաշեն, Սարատովկա Մեղվահովիտ Պետրովկա և Դաշտադեմ բնակավայրերում սպորտային և մանկական խաղահրապարակներ, խաղադաշտեր և հանգստի գոտիներ, նորոգելով բազմաբնակարան բնակելի շենքերի տանիքներն, ապահովելով մի շարք գյուղական բնակավայրերի խմելու ջրի մատակարարումն ու բարձրացնելով ջրամատակարարման որակը, վերանորոգելով խմելու ջրագծերը, բարեկարգելով մի շարք գյուղերի գյուղամիջյան ճանապարհները և ասֆալտապատելով դրանց մի մասը, նորոգելով գյուղերի հասարակական և վարչական շենքերը, կառուցելով Ապավեն բնակավայրում մոդուլային տիպի նոր վարչական շենք, ստեղծելով Տաշիր համայնքում հավերժության պուրակ և այլն։

Քաղաքային միջավայրի էկոլոգիական պայմանների և քաղաքի արտաքին տեսքի բարելավում՝ ծաղկապատ տարածքների, կանաչ գոտիների ընդլայնմանն և սանիտարական մաքրման աշխատանքների իրականացնելու միջոցով։

Բնակիչների անվտանգ տեղաշարժը ապահովելու և հիվանդությունների տարածումը կանխարգելելու նպատակով թափառող կենդանիների վնասազերծում։

Աղբահանության և սանիտարական մաքրման ծառայությունների մատուցումը համայնքի բոլոր գյուղերում ապահովում, կոմունալ ծառայության ավտոպարկը բազմաֆունկցիոնալ մեքենաներով համալրում, աղբահանության վարձավճարների էլեկտրոնային գանձման համակարգի ներդնում։

8)Աղետների ռիսկերի նվազեցման և արտակարգ իրավիճակներում բնակչության պաշտպանության ու քաղաքացիական պաշտպանության միջոցառումների կազմակերպումը և իրականացումը․

Քաղաքացիական պաշտպանության արդյունավետության բարձրացում և բնակչության լիարժեք պատսպարման ապահովում՝, կառուցելով նոր ապաստարաններ, նորոգելով բազմաբնակարան շենքերի նկուղները, արդիականացնելով և վերազինելով քաղաքացիական պաշտպանության ծառայությունները։

 2025-2027 թվականներին նախատեսվում են ներդրումներ կատարել նշված բնագավառներում հետևյալ չափերով

2025 թվականին՝

 Տաշիր համայնքի զարգացման գերակայություններից մեկն է ներհամայնքային ճանապարհների կառուցումը : Այդ նպատակով նախորդ տարիներին իրականացված սուբվենցիոն ծրագրերի միջոցով կատարվել են ներհամայնքային ճանապարհների կառուցման և նորոգման աշխատանքներ բնակավայրերում: Այս տարվա ծրագրով «ճանապարհաշինություն ոլորտով նախատեսվում է համայնքի Տաշիր, Ձյունաշող, Մեդովկա, Մեղվահովիտ և Կաթնառատ բնակավայրերի ճանապարհների  աշխատանքներին հատկացնել 162420,7 հազար դրամ, որից , 105573,5 հազար դրամը պետական բյուջեի մասնաբաժինն է և 56847,3 հազար դրամը համայնքի մասնաբաժինն է և Տաշիր համայնքի բնակավայրերի միջբնակավայրային և ներբանկավայրային ճանապարհների ասֆալտապատման  աշխատանքներին հատկացնել 700000.0 հազար դրամ, որից , 385000,0 հազար դրամը պետական բյուջեի մասնաբաժինն է

 Շարունակելով Համայնքի հարմարավետ և մատչելի միջավայրի ձևավորման քաղաքականությունը՝  2025 թվականին Տաշիր համայնքի համայնքային սեփականություն հանդիսացող շենքի վերանորոգում/կառուցում, Մեծավան բնակավայրի մշակույթի տան վերանորոգում և Ապավեն բնակավայրում մոդուլային տիպի վարչական շենքի կառուցում , այդ ծրագրի համար նախատեվում է ուղղել 120000,0 հազար դրամ, 72000,0 հազար դրամը պետական բյուջեի մասնաբաժինն է :

 Բնակչության կենսական շահերի ապահովմանն աջակցելու նպատակով նախատեսվում է Տաշիր քաղաքի բազմաբնակարան շենքերի տանիքների վերանորոգման, էներգոարդյունավետության և ջերմաարդյունավետության բարձրացման աշխատանքների կատարման համար «Բնակարանային շինարարություն» ոլորտին հատկացնել 217864,6 հազար դրամ, որից սուբվենցիայի հաշվին՝ 108932,3 հազար դրամը , 54366,15 հազար դրամը այլ ներդրող կազմակերպության հաշվին :

 Շարունակելով Համայնքի հարմարավետ և մատչելի միջավայրի ձևավորման քաղաքականությունը՝  2025 թվականին սպորտային և մանկական խաղահրապարակների ստեղծում/ կահավորում համայնքի Տաշիր և Ձորամուտ բնակավայրերում ,Տաշիր բնակավայրում հավերժության պուրակի կատուցման համար նախատեվում է ուղղել 119557,7 հազար դրամ, 53801,0 հազար դրամը պետական բյուջեի մասնաբաժինն է : ևվս Մեծավան, Սարչապետ ,Նովոսելցովո, Մեդովկա, Միխայլովկա,Նորաշեն, Սարատովկա, Մեղվահովիտ,Դաշտադեմ,Պետրովկա բնակավայրերում սպորտային և մանկական խաղահրապարակների, խաղադաշտերի կառուցման համար նախատեվում է ուղղել 118265,1 հազար դրամ, 47306,1 հազար դրամը պետական բյուջեի մասնաբաժինն է : Բնակավայրերը կդառնան ավելի բարեկարգ և հարմարավետ, ինչպես երեխաների ժամանցի, այնպես էլ մեծահասակների հանգստի կազմակերպման համար:

 Տաշիր համայնքային սեփականություն հանդիսացող շենքերի վերանորոգման /կառուցման համար հատկացվում է 452780,5 հազար դրամ, 271668,3 հազար դրամը պետական բյուջեի մասնաբաժինն է :

 Քանի որ Տաշիր համայքի կազմում ընդգրկված են և քաղաքային, և գյուղական բնակավայրեր, համայնքի բնակչության հիմնական զբաղմունքը գյուղատնտեսությունն է, որի զարգացումից է հիմնականում կախված բնակչության կենսամակարդակի բարելավումը: Այդ նպատակին հասնելու համար նախորդ տարիների ընթացքում համայնքային բյուջեի, սուբվենցիոն ծրագրերի և այլ ներդրողների միջոցների հաշվին ձեռք են բերվել գյուղատնտեսական տեխնիկաներ, տարբեր գյուղատնտեսական գործիքներ, որոնցով վճարովի ծառայություններ են մատուցվում ինչպես համայնքի, այնպես էլ հարակից բնակավայրերի հողօգտագործողներին: Նախատեսվում է Տաշիր համայնքի կարիքների համար տեխնիկայի ձեռք բերման համար 71300,0 հազար դրամ, 32085,0 հազար դրամը պետական բյուջեի մասնաբաժինն է : Այս ամենի շնորհիվ համայնքում մի քանի անգամ ավելացել է մշակվող վարելահողերի քանակը: Նշված ծրագրերը շարունական են :

 Բացի սուբվենցիոն ծրագրերով, 2025թվականին պլանավորվում է իրականացնել նայև մի շարք այլ ծրագրեր: Համայնքն իր սեփական եկամուտների հաշվին կիրականացնի պարտադիր լիազորություններ, ինչպես նայև սանիտարական մաքրման և աղբահանության աշխատանքներ, կեղտաջրերի հեռացման և սելավատարի մաքրման աշխատանքներ:
Լուսավորության ցանցի, ջրամատակարարման և բնակարանային ֆոնդի ընթացիկ նորոգման աշխատանքների, կոմունալ տնտեսություն և բարեկարգում ծրագրեր : Ընթացիկ նորոգման աշխատանքների համար նախատեսվող գումարները կավելանան հաջորդ տարիներին:

 2026 թվականին՝

 Շարունակելով իրականացնել սուբվենցիոն ծրագրերը

 Ջրամատակարարում ոլորտում՝ Սեվաբերդից եկող ջրագծի հիմնանորոգում/ կառուցում ծրագրի համար նախատեսվել է 200000.0 հազար դրամ

 Սպորտի ոլորտում ՝ Համայնքի Տաշիր քաղաքում լողավազանի կառուցման համար անհրաժեշտ է հատկացնել 500000,0 հազար դրամ:

 Ճանապարհաշինություն ոլորտում ՝ Տաշիր համայնքի Տաշիր Լեռնահովիտ, և այլ բն ճան ասֆալտապատում 400000,0 հազար դրամ:

 Բարեկարգում ոլորտում՝ Տաշիր համայնքի Տաշիր բնակավայրի հինգ բակային տարածքների բարեկարգում ծրագիրը իրականացնելու համար նախատեսվում 150000,0 հազար դրամ:

2027 թվականին՝

Շարունակելով իրականացնել սուբվենցիոն ծրագրերը :

 Ճանապարհաշինություն ոլորտում ՝ Նախատեսվում է իրականացնել համայնքի բնակավայրերի փողոցների վերանորոգում/ ասֆալտապատում կամ սալարկմամբ /տուֆապատմամբ և յոթ բակային տարածքների բարեկարգում : Ծրագիրը իրականացնելու համար պլանավորվելու է հատկացնել 450000,0 հազար դրամ:

 Ստորև ներկայացվում է 2025-2027 թվականների համար նախատեսված ծախսերը՝ տնտեսագիտական և գործառնական դասակարգմամբ՝ 2023 թվականի փաստացի և 2024 թվականի հաստատված բյուջեների ցուցանիշների հետ համեմատական վերլուծությամբ (աղյուսակ 2 ):

|  |
| --- |
| Աղյուսակ 2ՀԱՄԱՅՆՔԻ ԲՅՈՒՋԵԻ ԾԱԽՍԵՐԻ ՀԱՄԵՄԱՏԱԿԱՆ ՎԵՐԼՈՒԾՈՒԹՅՈՒՆԸ |
| *ա) ըստ գործառական դասակարգման*  |  |  |  |  |  |  |  |  |
|  (հազար դրամ)  |
| Հ/հ | ԾԱԽՍԻ ԱՆՎԱՆՈՒՄԸ | 2023թ. փաստ. | 2024թ. հաստ. | 2025թ. կանխ. | 2026թ. կանխ. | 2027թ. կանխ. | Տեսակարար կշիռն ընդհանուրի մեջ (%) |
| 2223թ | 2024թ | 2025թ | 2026թ | 2027թ |
|   | ԸՆԴԱՄԵՆԸ ԾԱԽՍԵՐ | 1749004,8 | 3250469,5 | 3773986,9 | 3169456,0 | 2558619,0 | 100 | 100 | 100 | 100 | 100 |
| 1 | Ընդհանուր բնույթի հանրային ծառայություններ | 433163,3 | 803594,5 | 1142146,3 | 474599,0 | 574599,0 | 24,8 | 24,7 | 30,1 | 15 | 22,4 |
| 2 | Պաշտպանություն |  | 8000,0 | 3000,0 | 3000,0 | 3000,0 |  | 0,2 | 0,1 | 0,1 | 0,1 |
| 3 | Հասարակական կարգ, անվտանգություն և դատական գործունեություն |  |  |  |  |  |  |  |  |  |  |
| 4 | Տնտեսական հարաբերություններ | 324472,9 | 441758,0 | 923720,0 | 410000,0 | 487500,0 | 18,6 | 13,6 | 24,5 | 12,9 | 19 |
| 5 | Շրջակա միջավայրի պաշտպանություն | 114700 | 196720,0 | 212500,0 | 223500,0 | 223500,0 | 6,6 | 6 | 5,6 | 7,1 | 8,8 |
| 6 | Բնակարանային շինարարություն և կոմունալ ծառայություն | 524419,4 | 1098391,0 | 690864,6 | 831601,0 | 543264,0 | 30 | 33,8 | 18,5 | 26,3 | 21,3 |
| 7 | Առողջապահություն |  |  |  |  |  |  |  |  |  |  |
| 8 | Հանգիստ, մշակույթ և կրոն | 109608,1 | 159226,0 | 187326,0 | 567326,0 | 67326,0 | 6,3 | 4,9 | 4,9 | 17,9 | 2,7 |
| 9 | Կրթություն | 212136,1 | 206280,0 | 245930,0 | 265930,0 | 265930,0 | 12,1 | 6,3 | 6,5 | 8,4 | 10,4 |
| 10 | Սոցիալական պաշտպանություն | 5947,8 | 8500,0 | 8500,0 | 8500,0 | 8500,0 | 0,3 | 0,3 | 0,2 | 0,2 | 0,3 |
| 11 | Հիմնական բաժիններին չդասվող պահուստային ֆոնդեր | 70000,0 | 328000,0 | 360000,0 | 385000,0 | 385000,0 | 2,3 | 10 | 9,6 | 12,1 | 15 |
|  |  |  |  |  |  |  |  |  |  |  |  |
| *բ) ըստ տնտեսագիտական դասակարգման*  |  |  |  |  |
| (հազար դրամ)  |
| **Հ/հ** | ԾԱԽՍԻ ԱՆՎԱՆՈՒՄԸ | 2023թ. փաստ. | 2024թ. հաստ. | 2025թ. կանխ. | 2026թ. կանխ. | 2027թ. կանխ. | Տեսակարար կշիռն ընդհանուրի մեջ (%) |
|
| 2023թ | 2024թ | 2025թ | 2026թ | 2027թ |
|  | ԸՆԴԱՄԵՆԸ ԾԱԽՍԵՐ | 1749004,8 | 3250469,5 | 3773986,9 | 3169456,0 | 2558619,0 | 100 | 100 | 100 | 100 | 100 |
| **Ա** | *ԸՆԹԱՑԻԿ ԾԱԽՍԵՐ* | 911268,3 | 1640000,0 | 1828599,0 | 1926956,0 | 1988619,0 | 52,1 | 50,5 | 48,4 | 60,8 | 77,7 |
| 1 | Աշխատանքի վարձատրություն | 257312,4 | 302999,0 | 327618 | 335236,0 | 335236,0 | 14,7 | 9,3 | 8,7 | 10,6 | 13,1 |
| 2 | Ծառայությունների և ապրանքների ձեռք բերում | 267289,4 | 681601,0 | 748981,0 | 794720,0 | 856383,0 | 15,3 | 21 | 19,8 | 25,1 | 33,4 |
| 3 | Տոկոսավճարներ |  |  |  |  |  |  |  |  |  |  |
| 4 | Սուբսիդիաներ |  |  |  |  |  |  |  |  |  |  |
| 5 | Դրամաշնորհներ | 273613 | 311500,0 | 375000,0 | 395000,0 | 395000,0 | 15,6 | 9,6 | 10 | 12,5 | 15,4 |
| 6 | Սոցիալական նպաստներ և կենսաթոշակներ | 105834,3 | 6800,0 | 8500,0 | 8500,0 | 8500,0 | 6,1 | 0,2 | 0,2 | 0,2 | 0,2 |
| 7 | Այլ ծախսեր | 7219,3 | 337100,0 | 368500 | 393500 | 393500,0 | 0,4 | 10,4 | 9,8 | 12,4 | 15,4 |
| Բ | *ՈՉ ՖԻՆԱՆՍԱԿԱՆ ԱԿՏԻՎՆԵՐԻ ԳԾՈՎ ԾԱԽՍԵՐ* | 862976,3 | 1630469,5 | 1985387,9 | 1282500,0 | 590000,0 | 49,3 | 50,2 | 52,6 | 40,5 | 23,1 |
| 1 | Հիմնական միջոցներ |  |  |  |  |  |  |  |  |  |  |
| 2 | Պաշարներ |  |  |  |  |  |  |  |  |  |  |
| 3 | Բարձրարժեք ակտիվներ |  |  |  |  |  |  |  |  |  |  |
| 4 | Չարտադրված ակտիվներ |  |  |  |  |  |  |  |  |  |  |
| Գ | *ՈՉ ՖԻՆԱՆՍԱԿԱՆ ԱԿՏԻՎՆԵՐԻ ԻՐԱՑՈՒՄԻՑ ՄՈՒՏՔԵՐ* |  |  |  |  |  |  |  |  |  |  |
| 1 | Հիմնական միջոցների իրացումից մուտքեր | -25239,8 | -20000,0 | -40000,0 | -40000,0 | -20000,0 | 1,4 | 1,2 | 1,1 | 1,3 | 0,8 |
| 2 | Պաշարների իրացումից մուտքեր |  |  |  |  |  |  |  |  |  |  |
| 3 | Բարձրարժեք ակտիվների իրացումից մուտքեր |  |  |  |  |  |  |  |  |  |  |
| 4 | Չարտադրված ակտիվների իրացումից մուտքեր |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |